శిలాగుహ చిత్రకళ

శిలాగుహ చిత్రకళ (ఆంగ్లం: Cave Painting) పాతరాతియుగం (14,000 నుండి 40,000 ఏళ్ళ పూర్వం) లో శిలాగుహలపై వేయబడ్డ చిత్రలేఖనాలు, చెక్కబడ్డ నగిషీలు.

## చరిత్ర

### ప్రదేశాలు
స్పెయిన్ లోని ఆల్టామీరా ఉన్న శిలాగుహ చిత్రలేఖనాలు పాతరాతియుగం నాటివి కావటం వలన, ఇప్పటి వరకు  ఉన్న వాటిలో అతి ప్రాచీనమైనవిగా గుర్తించబడ్డాయి. ఆ యుగానికి చెందిన మనుషులే (హోమో సాపియన్స్) వీటిని చిత్రీకరించారని ధృవించబడింద్.  శిలాగుహ చిత్రలేఖనాలు ఎక్కువగా స్పెయిన్ ఫ్రాన్సు దేశాలలో కనబడిననూ, పోర్చుగల్, ఇంగ్లాండు, ఇటలీ, రొమేనియా, జర్మనీ, రష్యా, ఇండోనేషియా లలో కూడా వీటి దాఖలాలు కలవు. ప్రపంచవ్యాప్తంగా దాదాపు 400 చోట్ల శిలాగుహ చిత్రలేఖనాల ఉనికి ఉంది.

### ఉపయోగించబడిన వస్తువులు
శిలాగుహ చిత్రలేఖనాలలో చాలా మటుకు ఎరుపు లేదా నలుపు రంగులలో చిత్రీకరించబడ్డవి. Iron Oxide లతో ఎరుపు రంగు, Manganese Dioxide, కర్ర బొగ్గు లతో నలుపు రంగును తయారు చేశారు. చదునుగా ఉండే శిలల పై చేతి వ్రేళ్ళను, కరకుగా ఉండే శిలల పై చెకుముకిరాయిని కుంచెగా ఉపయోగించారు. 

### చిత్రీకరించబడిన అంశాలు
ప్రధానంగా మనుషుల బొమ్మలు వేయబడినను, అక్కడక్కడా కేవలం మనుషుల తలలు, లేదా కేవలం జనాంగాలు కూడా చిత్రీకరించబడినవి. ఫ్రెంచి పిరినీస్ లోని గార్గాస్ గుహలలో చేతి ముద్రలను అచ్చు వేశారు. అన్ని కాలాలలోను, జంతువుల చిత్రలేఖనాలు కూడా సింహ భాగాన్ని ఆక్రమించాయి. ఫ్రాన్స్ లోని Chauvet-Pont-d'Arc (షావె పాంట్ డార్క్) లో ఇప్పుడు అంతరించి పోయిన జాతుల సింహాలు, ఏనుగులు, ఎలుగు బంట్లు చిత్రీకరించబడ్డవి. Lascaux, Niaux గుహలలో గుర్రాలు, అడవి దున్నలు, జింకలు, మేకలు చిత్రీకరించబడ్డవి. పక్షులు, చేపలు అక్కడక్కడా చిత్రీకరించబడ్డవి. రేఖాగణిత అంశాలు చాలామటుకు చిత్రీకరించబడ్డవి.

### అర్థాలు
శిలాగుహ చిత్రలేఖనం, సాధారణంగా సంకేతాలను , లేదా మతపరమైన అంశాలను తెలుపటానికి ఉపయోగించబడ్డదనే భావింపబడుతోంది. 

## ప్రపంచ వ్యాప్తంగా శిలాగుహ చిత్రకళ

### ఆసియా
పశ్చిమ చైనా, మంగోలియా లలో గుర్రం యొక్క చిత్రలేఖనాలు కలవు.

#### ఇండొనేషియా
20వ శతాబ్దంలో ఇండోనేషియా లో బయటపడ్డ శిలాగుహ చిత్రకళ 40,000 ఏళ్ల క్రితం నాటివి. బోర్నియో దీవి అనే ప్రదేశం లో ఇవి బయటపడ్డాయి. 2026 లో జరిగిన అధ్యయనాలు ప్రకారం, సులవేసి ప్రాంతంలో బయటపడ్డ చిత్రలేఖనాలు 67,000 ఏళ్ళ క్రితం నాటివి.    

### ఆస్ట్రేలియా
ఉత్తర ఆస్ట్రేలియా లో ఆర్న్హెం ల్యాండ్ పీఠభూమిపై ఉన్న నవర్లా గబర్న్ మాంగ్ శిలలలో చిత్రలేఖనాలు ఉన్నాయి. 28,000 ఏళ్ళ క్రితంగా అంచనా వేయబడ్డ ఈ చిత్రలేఖనాలు ఒకదానిపై ఒకటి ఉన్నాయి. ఇక్కడ చేపలు, కంగారూలు, ఎక్స్-రే శైలిలో చిత్రీకరించబడి ఉన్నాయి.

### ఆఫ్రికా
ప్రస్తుతపు లెసోతో, మలావి, మొజాంబిక్ ప్రదేశాలలో శిలాగుహ చిత్రలేఖనాలు ఉన్నవి. 1969 నుండి 1972 వరకు పురాతత్వ శాస్త్రవేత్తలు దక్షిణ నమీబియా లో నలుపు, ఎరుపు, తెలుపు రంగులతో వేయబడ్డ శిలాగుహ చిత్రలేఖనాలు కనుగొన్నారు. ఇవి 30,000 ఏళ్ళ నాటివి అని తేల్చారు. దక్షిణాఫ్రికా లోని బ్లోంబోస్ గుహ లో బయటపడ్డ చిత్రలేఖనాలు 75,000 ఏళ్ళ క్రితం నాటివి. విల్లంబులను భుజాన తగిలించుకొన్న చిత్రపటాలు ఇక్కడ కలవు. ఐరోపా వలసదారులు, రైలు బండ్లు, పిస్తోళ్ళు, 19వ శతాబ్దం లో ఐరోపా లో ఫ్యాషన్లుగా ఉన్న టోపీలు, బూట్లు, వస్త్రధారణ చిత్రపటాలలో ఉన్నవి.  


దస్త్రం:Felsmalereien von Rostock-Süd, Namibia.jpg|నమీబియా
దస్త్రం:Truitjeskraal - bei Kromrivier, Cederhills 9895 (24867047333).jpg|దక్షిణ ఆఫ్రికా
దస్త్రం:Truitjeskraal - bei Kromrivier, Cederhills 9899 (25467646846).jpg|దక్షిణ ఆఫ్రికా - ఏనుగు
దస్త్రం:Truitjeskraal - bei Kromrivier, Cederhills 9904 (25400942151).jpg|దక్షిణ ఆఫ్రికా


### ఉత్తర అమెరికా

### దక్షిణ అమెరికా

#### బ్రెజిల్
తూర్పు బ్రెజిల్ లోని సెర్రా డీ కాపివరా లో ఉన్న శిలాగుహ చిత్రలేఖనాలు 25,000 - 50,000 సంవత్సరాల పురాతనమైనవి. నర్తించే/వేటాడే/పోట్లాడే/సంభోగించే మనుషులు, జంతువులు, వంటివి ఇక్కడ చిత్రీకరించబడి ఉన్నాయి. ఎరుపు రంగు ఎక్కువగా వినియోగించబడింది. 

#### అర్జెంటీనా
అర్జెంటీనా లో శాంటా క్రూజ్ ప్రాంతం లో కూవే డి లస్ మానోస్ (Cave of Hands) లో కూడా శిలాగుహ చిత్రలేఖనాలు ఉన్నాయి.

### ఐరోపా

#### ఫ్రాన్స్

##### లసాక్స్
లసాక్స్ లో శిలాగుహ చిత్రలేఖనాలు 1940 లో కనుగొనబడ్డాయి. ఖచ్చితంగా ఎప్పుడు ఈ చిత్రలేఖనాలు వేయబడ్డాయనేది చర్చైనీయాంశం. చిత్రీకరించబడ్డ జంతువులపైనే మరల మరల వేరే జంతువులను చిత్రీకరించటం,  చిన్నగా చిత్రీకరించబడ్డ గుర్రాలు,  పెద్దగా చిత్రీకరించబడ్ద ఎడ్లు, చిత్రీకరించబడిన విధానాలలో తేడాలు, ఒకే మారు అన్నీ చిత్రీకరించబడ్డాయా, వేర్వేరు సందర్భాలలోనా అనే ప్రశ్నలు, వీటన్నింటికీ దొరికే సమాధానాలు లసాక్స్ శిలాగుహ చిత్రకళ సందర్శకులను ఆశ్చర్యానికి గురి చేస్తాయి. 


దస్త్రం:Lascaux VOA 2021 12.jpg|వివిధ పరిమాణాలలో లసాక్స్ చిత్రలేఖనాలు
దస్త్రం:Lascaux 01.jpg|మనిషిని ఒక అడవి దున్న వధించిన దృశ్యం వలె ఉన్న ఒక చిత్రలేఖనం
దస్త్రం:Lascaux2.jpg|ఒక గుర్రం
దస్త్రం:Élan aux bois 2.jpg|ఒక రాక్షస జింక
దస్త్రం:Scene from one of the cave walls at Lascaux Wellcome M0011686.jpg|నీటిలో ఈదుతోన్న జింకలు
షావే గుహలు,  వేజేర్ లోయలో ఉన్న ఏయ్జీస్ డి టయాక్ తో బాటు ఇంకా 150 ప్రదేశాలలో శిలాగుహ చిత్రలేఖనం కలదు. 1994 లో ఆర్డేష్ ప్రాంతంలోని వాలోన్ పాంట్ డ్'ఆర్క్ లో పలు ఖడ్గమృగాలు, ఎలుగుబంట్లు, గుడ్లగూబల చిత్రలేఖనాలు బయటపడ్డాయి. 

#### స్పెయిన్

##### అల్టామీరా
ఉత్తర స్పెయిన్ లో సాన్ టాండర్ అనే ఓడరేవు పట్టణానికి 30 కి.మీ దూరం లో కాంటాబ్రియా అనే ప్రాంతంలో ఉన్న అల్టామీరా గుహలలో ఉన్న చిత్రకళలకు గాను, 1985లో ఆ గుహలను యునెస్కో ప్రపంచ వారసత్వ ప్రదేశం గా ప్రకటించింది.  1868 లో మొదట ఒక వేటగాడు ఈ గుహలను కనుగొన్నాడు. 1880 లో అక్కడి స్థానికుడు త్రవ్వకాలు జరుపగా అక్కడ కొన్ని చిత్రలేఖనాలు కనబడ్డాయి. తొలుత ఇవి నకిలీవి అనుకొన్న కళా చరిత్రకారులు, కాలక్రమేణా అవి అసలువే అనే నమ్మకం వారికి కలిగింది. ఈ చిత్రలేఖనాలు ఎరుపు, ఊదా, నలుపు రంగులో వేయబడ్డాయి. శాస్త్రవేత్తలు ఈ చిత్రలేఖనాలు కనీసం 15,000 సంవత్సరాల క్రితంవిగా తేల్చారు.  


దస్త్రం:10 Bisonte Magdaleniense.jpg
దస్త్రం:9 Bisonte Magdaleniense polícromo.jpg
దస్త్రం:Altamira, bison, museum.JPG
 

### దక్షిణ అమెరికా

## ఇవి కూడా చూడండి

* చిత్రలేఖన చరిత్ర
* కళా ఉద్యమం
* భారతీయ చిత్రకళ

## మూలాలు

## రెఫరెన్స్

* 
* 
* 
* 
* 
* 
* 
* 
* 
* 
* 

వర్గం:చిత్రకళ